Nog baie dinge het Ek om aan julle te sê, maar julle kan dit nou nie dra nie. Maar wanneer Hy gekom het, die Gees van die waarheid, sal Hy julle in die hele waarheid lei; want Hy sal nie uit Homself spreek nie, maar alles wat Hy hoor, sal Hy spreek en die toekomstige dinge aan julle verkondig. Hy sal My verheerlik, omdat Hy dit sal neem uit wat aan My behoort, en aan julle verkondig. (Johannes 16:12-14 AFR53)
God se Woord leer ons dat die Here Jesus vir ons gesterf en opgestaan het, en dat Hy vir ons die ewige lewe verwerf het. Die Here Jesus leer ons in die Woord dat Hy beloof het dat Hy die Heilige Gees na sy hemelvaart na ons toe sou stuur om ons te troos.
Hoe sal ek/jy weet dit is Hy wat besig is om my/jou die waarheid te leer as ek/jy nie weet Wie Hy is nie?
Daar is mense wat die Here se Naam baie gebruik asof hulle uiters gelowig is, maar sodra mens fyn genoeg luister, dan kom jy agter dat hulle eintlik hulle eie god is.
Hulle is die beste en die slimste. Hulle is tot die meeste in staat en die Naam van die Here word eintlik maar net tussen-in gebruik sodat hulle eiewaan nie so sleg klink nie.
Die Heilige Gees is God Almagtig saam met die Vader en die Seun. Hy is die derde Persoon van God se Drie-Eenheid.
Die Heilige Gees gaan van sowel die Vader as van die Seun af uit oor ons. Een keer het Jesus gesê dat Hy sy Vader sal bid om die Heilige Gees na ons toe te stuur, en op ’n ander keer het Hy gesê dat Hyself die Heilige Gees na ons toe sal stuur.
Hy is almagtig soos God. Hy het al die eienskappe wat God het. Hy is inderdaad God self, wat ook aanbid moet word soos wat die Vader en Jesus Christus aanbid word.
Kom ons kyk na enkele gegewens in die Bybel wat God die Heilige Gees en sy werk beskryf, dan sal ons onmiddellik verstaan hoe die Heilige Gees werk.
Johannes 14:26 noem die Heilige Gees ons Trooster. Met ander woorde Hy troos ons wanneer die verlorenheid wat deur die sonde bewerk word, ons oorval.
Die Heilige Gees bring ons sover dat ons waarlik berou het oor ons sondes, en Hy laat ons ook op ons knieë gaan om te bid vir genade.
Die Heilige Gees lei jou dus oor die volle spektrum van jou lewe om alle soorte slegte dinge te vermy. Let dan op dat die Gees en die sondige dinge reg teenoor mekaar staan.
Die lysie van dinge wat teen die Gees is, sluit al die dinge in wat vandag nog as afskuwelikhede beskou word.
Hoe getrou is jou meelewing met God en sy kerk? Anders gesê: Hoeveel tyd in jou gedagtes bestee jy om met die Here om te gaan?
Dan het jy baie rede tot kommer, want die Bybel leer dat die wedergeborene se lewe die vrugte van die wedergeboorte dra.